Diari Oficial de la Generalitat Valenciana


Sumari del DOGV 2691, del 19-02-1996 (1996/837500)

ORDRE de 1 de febrer de 1996 de la Conselleria d'Agricultura i Medi Ambient, que modifica determinats articles de la de 26 de setembre de 1995, per la qual es va aprovar el Reglament de las Denominacions Específiques Jijona i Turrón Alicante y el Consell Regulador Comú.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/02/01/(2)/dof/vci/html**

### Dades del document

Número de DOGV
:   2691

Data del DOGV
:   19-02-1996

Secció del DOGV
:   DISPOSICIONS GENERALS

Número del document
:   1996/837500


Data del document
:   01-02-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 1 de febrer de 1996 de la Conselleria d'Agricultura i Medi Ambient, que modifica determinats articles de la de 26 de setembre de 1995, per la qual es va aprovar el Reglament de las Denominacions Específiques Jijona i Turrón Alicante y el Consell Regulador Comú.   
L'ordre que ara es modifica, publicada en el Diari Oficial de la Generalitat Valenciana núm. 2605 de 16 d'octubre de 1995, ha de ser modificada en els aspectes que s'exposen tot seguit perquè siga ratificada en la Unió Europea. Amb aquesta finalitat, per evitar que la Denominació Específica Turrón Alicante siga interpretada com un tipus de torró i no com una Indicació Geogràfica Protegida, segons el R(CEE) núm. 2081/92 del Consell de 14 de juliol de 1992, s'estima convenient la introducció de la preposició de corresponent.  
D'altra banda, han de modificar-se altres punts pel que fa a l'harmonització amb la vigent Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb motiu de la competència plena de la Comunitat Valenciana en matèria de denominacions de qualitat.  
Per tot això, i en ús de les facultats atribuïdes per l'article 44 de la Llei de Govern Valencià,  
ORDENE  
Article primer  
L'Ordre de 26 de setembre de 1995 por la qual s'aprova el Reglament de les Denominacions Específiques Jijona i Turrón Alicante (DOGV núm. 2605, de 16.10.95), es modifica de la forma següent:  
a) En tot el text, en la versió castellana de l'ordre, on diu: «Turrón Alicante»; ha de dir: «Turrón de Alicante», mentre que en la versió valenciana ha de dir: «Torró d'Alacant». Així mateix, en la versió valenciana de l'ordre, on diu: «Jijona»; ha de dir: «Xixona».  
b) En la pàgina 14.915, en les dues versions, en l'article 24, apartat 3, s'elimina el punt i seguit final que diu: «Qualsevol infracció d'aquesta norma per part del personal afecte al Consell serà considerada falta molt greu».  
c) En la pàgina 14.918, en les dues versions, l'article 35, apartat 3, queda redactat així:  
«Per als serveis de control i vigilància es nomenaran veedors propis. Els veedors seran contractats pel Consell Regulador i tindran atribucions inspectores sobre els torrons protegits per les denominacions específiques en qualsevol fase d'elaboració i comercialització, i sobre les indústries inscrites».  
d) En la mateixa pàgina, en les dues versions, l'article 36, apartat 2, queda redactat així:  
«El president del Consell, segons els informes del Comité de Qualificació, resoldrà el que calga i, si convé, la desqualificació dels torrons segons l'article 25. La resolució del Consell Regulador podrà ser objecte de recurs ordinari davant la consellera d'Agricultura i Medi Ambient de la Generalitat Valenciana».  
València, 1 de febrer de 1996  
La consellera d'Agricultura i Medi Ambient,  
MARIA àNGELS RAMóN-LLIN i MARTíNEZ


Còpia Permalink ELI